Philips Hue klar med udendørs belysning: Hue Outdoor

Philips Hue (Læs vores anmeldelse her) er måske verdens mest omfangsrige system til intelligent belysning, og på lysmessen i Eindhoven har Philips nu afsløret, at de er på vej med endnu flere produkter der kan styres via din smartphone. Hue Outdoor hedder de nye lamper, der alle kan kombineres med et eksisterende Hue setup.

Forskellige lamper

Hue Outdoor består af et udvalg af forskellige lamper med forskellige funktioner. De to vigtigste er disse:

Lily

Et spot, der kan bruges til at fremhæve træer, buske eller andre dele af haven, du vil sætte fokus på. Kan vise 16 millioner farver.

Pris: 2.249 kr. for et sæt med tre spots og tilbehør der skal til for at montere lyset.

(Tryk på billedet for at se en større udgave)

Calla

En større lampe, der er beregnet til at lyse på en havegang. Kan vise 16 millioner farver.

Pris: 1.049 kr. pr. lampe

(Tryk på billedet for at se en større udgave)

Udover de to “hero”-produkter er der også en hel bunke produkter i Hue Outdoor serien i “White” udgaver, der ikke har muligheder for farvet lys.

Kommer “til sommer”

De nye Philips Hue produkter vil være at finde i USA og Europa, men der er desværre ingen fast dato endnu, så haveentusiaster må vente pænt på “sommer”.

Philips Hue klar med udendørs belysning: Hue Outdoor